text: RIVA er føroya fyrsta dansivirki fyri yrkisdansarar.
text: #000001
text: Endamálið við RIVA er at skapa nakrar virðiligar arbeiðsmøguleikar fyri yrkisdansarar í Føroyum, at menna dansiumhvørvið og dansilistina í Føroyum, og soleiðis stigvíst lyfta dansistøðið í Føroyum upp á eitt altjóða yrkisstøði. Harafturat síggja vit tað sum okkara ábyrgd at útbreiðsla meira og betri kunnleika um yrkisdans og dansilist sum heild og gera dans til eina møguliga yrkisleið fyri komandi ættarlið..
text: #000002
text: Tað er av alstórum týdningi fyri okkum í RIVA, at yrkisdansur fær somu viðurkenning, eins og aðrar listagreinar í Føroyum, samstundis sum at dansurin gerst meira atkomuligur og viðkomandi fyri almenna føroyingin, bæði sum áskoðari og luttakari. Vit vilja menna dansiumhvørvið í Føroyum, fáa dans útbreiddan til almenna føroyingin og skapa ein felagsskap, ið rúmar øllum dansiáhugaðum føroyingum.
text: #000003
text: RIVA hevur fingið upp í lag fleiri samstørv við onnur norðurlendsk og altjóða dansilistafólk, við tí fyri eyga at læra, samstarva og fáa vitan, ið er við til støðugt at menna dansilistina í Føroyum.
text: #000004
text: Umframt at víðarimenna okkara núverandi norðurlendsku samstørv, leggja vit eisini dent á at samstarvast tvørlistarliga í okkara verkætlanum, at saman við øðrum føroyskum listafólkum finna hættir at skapa nýggj verk í felag og soleiðis styrkja listarliga samfelagið og samstarvsmøguleikarnar innanhýsis í Føroyum.
text: #000005
text: Í 2019 settu Rúna Volmarsóttir og Rannvá Guðrunardóttir Niclasen sær fyri, at seta á stovn fyrsta føroyska yrkisdansivirkið, til tess at savna saman føroyskar yrkisdansarar og skapa fleiri arbeiðsmøguleikar bæði í Føroyum og uttanlanda, umframt at menna føroyska dansilist. Í 2021 varð RIVA alment sett á stovn, í samband við fyrsta dansitilhaldið Risin og Kellingin.
text: #000007
text: Hugskotið handan heitið “RIVA”, kom frá okkara hugsjón um at, umvegis rørslur og koreografi, siga frá søgum við føroyskum bakstøði - at hvørt verk er ein riva fyri áskoðaran at kaga inn ígjøgnum og uppliva føroyska søgu, list og mentan á ein serstakan hátt.
text: #000012